**Óvodai – iskolai szociális munka**

**Általános iskolák**

Kedves Kolléga!

Négy részre tervezett sorozatom befejező, 4. részéhez érkeztem.

Korábban készítettem egy instant módszertant az óvodai szociális munkával kapcsolatban. Megtekintheted itt:

<https://www.co-treme.hu/l/szocialis-munka-az-ovodaban-instant-modszertan/>

Második részben a kollégiumban folyó szociális munkáról írtam, itt:

<https://www.co-treme.hu/l/szocialis-munka-a-kollegiumban-instant-modszertan/>

A harmadik rész a középiskoláról szólt, itt megnézheted:

<https://www.co-treme.hu/l/szocialis-munka-a-kozepiskolaban-instant-modszertan/>

Mindhárom részt megelőzte egy – egy felhívásom a szakmához, kollégákhoz.

Ezeket itt olvashatod:

<https://www.co-treme.hu/l/szocialis-munka-az-ovodaban/>

és

<https://www.co-treme.hu/l/szocialis-munka-a-kollegiumban/>

és

<https://www.co-treme.hu/l/szocialis-munka-a-kozepiskolaban-keres-kerdes-felhivas/>

**Most is így teszek. Arra kérlek, segíts nekem, támogasd kezdeményezésem közreműködj a leendő anyag elkészítésében!**

Címe és tartalma:

**„Szociális munka az általános iskolában – Instant módszertan”**

Felhívásom, kérésem része az alábbi kérdéscsoport. Ha úgy döntesz, hogy válaszolsz, kérlek, **csatolt dokumentumként** küldd el az alábbi e-mail címre:

vajda.zsolt@co-treme.hu

A kérdésekre olyan stílusban és olyan terjedelemben válaszolsz, amilyenben csak akarsz. (Wordben küldöm, és kérlek ebben a formátumban is válaszolj!) A válaszadás természetesen önkéntes és anonim. Semmilyen nyilvántartást nem vezetek.

Ha azonban szeretnéd, hogy kapcsolatba lépjünk, akkor add meg az elérhetőségeid. Telefon, e-mail.

Mindössze 11 db. kérdés. Egy korábbi válaszadó két oldalon olyan frappánsan összefoglalta a válaszait, hogy beleegyezésével és hozzájárulásával betűhíven közzé is tettem a kollégiumról szóló írásomban. Hangsúlyozom, beleegyezésével, hozzájárulásával. Ezek nélkül teljes az anonimitás.

Más válaszadók – mindössze négyen – szintén fontos és releváns, hiteles válaszokat írtak a középiskola kapcsán. Őket is olvashatod abban az anyagban.

**Íme a kérdéseim:**

1. **Bemutatnád néhány szóban azt az iskolát, (iskolákat), ahol az iskolai szociális munkát végzed?**
2. **Ki a célcsoportod, célcsoportjaid az általános iskolában, kapcsolatban-? (Miért, kikért dolgozol?)**
3. **Mennyi időt töltesz el egy –egy adott iskolában?**
4. **Mennyi időt töltesz el az iskolában végzett szociális munkával kapcsolatban?**
5. **Hol végzed az iskolai szociális munkát? (Milyen helyszíneken?)**
6. **Kikkel, milyen szakmai partnerekkel dolgozol? (Együttműködés)**
7. **Mit csinálsz iskolai szociális munkásként az iskolában? Milyen szakmai tevékenységeket végzel?**

**(Egyszerűbben: Mi a tartalma a munkádnak?)**

1. **Hogyan dolgozol? (Egyszerűbben: Milyen módszerekkel?)**
2. **Szakmai álláspontod szerint milyen tevékenységekre lenne legnagyobb szükség az iskolában?**
3. **Szakmai álláspontod szerint milyen szakmai tevékenységeket végeznél legszívesebben az iskolában?**
4. **Egyéb kiegészítésed, javaslatod? (Bátran! ☺ )**

**Várom válaszaid, leveled, megjegyzésed, kiegészítésed, stb… egyszóval, amit gondolsz a témakörről!**

Köszönöm szépen, ha időt, energiát szánsz rá!

Vajda Zsolt

Szociális munkás